Clean Tech Iceland , ný samtök fyrirtækja í grænni tækni Samtök fyrirtækja í grænni tækni , Clean Tech Iceland , voru stofnuð í gær . Að stofnuninni stóðu Samtök iðnaðarins og fyrirtæki sem vinna að þróun og markaðssetningu á grænni tækni . Samtökin munu starfa sem starfsgreinahópur innan SI . Hugmyndir um stofnun slíkra samtaka hafa verið uppi um nokkurt skeið en mikil gróska er í málum er snúa að grænni tækni og hreinni orku . Síðastliðið haust fóru SI ásamt fleiri aðilum í stefnumótun á þessu sviði . Þar kom m.a. fram áhugi á að auka samstarf fyrirtækja sem eru að þróa nýja umhverfistækni . Meðal þess sem samtökin munu vinna að er að styrkja netverk fyrirtækjanna , auka samstarf og deila þekkingu og reynslu . Áherslurnar liggja á mörgum sviðum einkum í markaðsmálum , menntamálum , varðandi fjármögnun , þátttöku í norrænu starfi og vera stjórnvöldum til stuðnings við stefnumótun . Á stofnfundinum var kosin fimm mann stjórn auk tveggja varamanna . Formaður var kosinn Jón Ágúst Þorsteinsson , Marorku . Meðstjórnendur voru kosnir Ásbjörn Torfason , Vistvænni orku , Guðný Reimarsdóttir , Ecoprocess Nord , Ingvar Kristinsson , Fjölblendi og K.C. Tran , Carbon Recycling International . Varamenn eru Freyr Hólm Ketilsson , ReMake Electric og Eiríkur Sveinn Hrafnsson , Greenqloud .